procesaur/Wiki.mk huggingface dataset:
Каракал

''Caracal'' — род цицачи од семејството ''Мачки''. Џон Едвард Греј го предложил името ''Caracal'' во 1843 како родово име за еден вид на мачки што живее во Африка и југозападна Азија, каракал, ''Caracal caracal''.
До 2000 година се сметало дела каракалот бил сестрински таксон на сервалот, но врз основа на ДНК-анализа биле разграничени на три видови: златна африканска мачка, каракал и сервал. Заедничкиот предок на трите видови од овој род живеел пред 5,6 милиони години, заеднички предок на каракал и златен мачка живеел околу пред 1,9 милиони години.
Каракалот е грабливец од семејството на мачки, сличен на рисот, но е поситен од него. Иако е класифицирана како мала мачка, каракалот е една од најтешките и најбрзите во својата група.
Каракалот има висока тело со долги нозе и кратка опашка. Должината на телото е од 60 до 105 сантиметри, а опашката е речиси една третина од телото - од 23 до 35 см. Висина е од 43 до 51 см. Тежината на машките е 13-20 килограми, а на женските околу 11 килограми. Женските се значително помали на раст. И двата пола изгледаат исти. Во споредба со рисовите, каракалот има долги но послаби нозе. Крзното е кратко на дебелина и истата е обоена од сиво-жолтеникава до црвеникаво-кафеава боја. Во природата можат да се најдат и црни каракали.
Каракалот е распространет во Северна и Источна Африка, како и во Југозападна Азија. Каракалот живее во пустински предели, во савани образснати со грмушки, и во планински степи. Каракалот најчесто лови во ноќните часови. Основен негов плен се птиците, глодачите, зајаците и мали антилопи. Својот плен го лови со скок од заседа. Негвиот скок може да биде и до 3 метри во височина, а освен тоа тој е и одличен алпинист.
Евридика I Македонска

Евридика I — родена околу 410 г.п.н.е. (била кралица во периодот 393/2–370/69 г.п.н.е.), прва жена на Кралството на Македонците, која оставила силен печат врз владеењето на нејзиниот сопруг Аминта III.
Нејзиното потекло е од Линкестида и е ќерка на горномакедонскиот владетел Сира, од познатото „''Племе на рисовите''“, или поточно од Четвртото македонско кралство, основано во денешниот битолски крај.
Македонскиот крал Архелај војувал со линкестискиот владетел Арабај и со Сира за превласт во Македонија. Архелај бил убиен во лов, а со тоа се јавиле и борби за македонскиот престол. По краткото владеење на Аероп II и Павзаниј, на власт застанува Аминта III. Евридика на 15 години му станала прва жена на Аминта III и му родила четири деца: ќерка Евриноја и синовите Александар II, Пердика III и легендарниот Филип II.
1 Наводи
Нордхарц

Нордхарц (|Nordharz) — општина во округот Харц, во Саксонија-Анхалт, Германија. Била основана на 1 јануари 2010 година со спојување на поранешните општини Абенроде, Данштет, Хојдебер, Лангелн, Шмацфелд, Штапелбург, Фекенштет и Васерлебен.
Национална ботаничка градина Гришко (Киев)

Националната ботаничка градина Гришко (украински: ''Національний ботанічний сад ім. М.М. Гришка'') се наоѓа во престолнината на Украина, Киев.
Оваа ботаничка градина е под контрола на Академијата на науките на Украина. Била основана во 1936 година и денеска опфаќа 1,3 km ² (120 хектари) и содржи преку 13,000 видови дрвја, цвекиња и други видови расади од целиот свет.
Видубичкиот манастир и манастирот Света Троица се наоѓаат во нејзиниот комплекс.
Вампирџија (филм)

Вампирџија — ТВ-филм во режија на Горан Тренчовски, а сценариото на филмот е напишано од Владимир Плавевски. Главните улоги ги толкуваат Петар Темелковски (Вампирџијата) и Роберт Вељановски (Чиракот). Останати улоги: Петре Арсовски (Горазд), Мустафа Јашар (Џузбашијата), Сенко Велинов (Џемсит), Бранко Ѓорчев (Ангеле), Крсте Јовановски (Василие), Зорица Панчиќ (Василија), Томе Витанов (Ефрем), Димитар Зози (Џузбешија 2), Искра Ветерова (Сенисте), Самоил Стојановски (Толе Кртот) и Александра Пешевска (Ангелина).
1 Улоги
Глумец, Улога
Петар Темелковски, Вампирџијата
Роберт Вељановски, Чиракот
Петре Арсовски, Горазд
Мустафа Јашар, Јуабашијата
Сенко Велинов, Џемшит
Бранко Ѓорчев, Ангеле
Александра Пешевска, Анѓелина
Крсте Јовановски, Василие
Зорица Панчиќ, Василија
Томе Витанов, Ефтим
Искра Ветерова, Сениште
Самоил Стојановски, Толе кртот
Димитар Спасески, Комита
Наџи Шабан, Аџи табури
2 Кратка содржина
Серафим е вампирџија — ловец на вампири, кој талка низ македонските села и за пари ги уништува свампирените мртовци. Чирак му е младиот Фидан, кого Серафим го подучува на опасниот вампирџиски занает, азбуката и уште понесигурниот живот во Македонија. Вампирџијата и неговиот ученик запаѓаат во борба со македонските вампири, со турската власт и со комитите кои ги опкружуваат, како и со авџи-табурите, платените ловци на комити. Прокобата на вампирџискиот занает ја искусува младиот Фидан, кој не знае дали вампирџијата Серафим е божји ангел или слуга на ѓаволот.
Сценариото ја развива семантичката теза за талкањето на душата по умирањето како казна за грешните души. Вампирџијата Серафим, метафора на животниот промискуитет, е наемен искупувач на грешните душа, а младиот Фидан е метафора на животна доблест која верува во оправданоста на животот.
Со хорор елементи и ироничен хумор се осознава суеверието на македонскиот човек здробен од турското ропство, но се утврдува и неговиот бунт кон духовниот и физичкиот терор, изразен преку традицијата на вампирџиството и комитаџиството.
Pardofelis

''Pardofelis'' се род цицачи од семејството ''Felidae''. Никола Северцов предложи името ''Pardofelis'' во 1858 како родово име за еден вид на мачки што живее во тропска Азија, мермерестата мачка, ''Pardofelis marmorata''.
Британскиот зоолог Реџиналд Инес Покок во 1917 година признати таксономска класификација ''Pardofelis'', кој вклучува два видови: ''Pardofelis marmorata'' и ''Pardofelis badia''. Тој навести афинитет на два вида, бидејќи нивните черепи имаат слични одлики.
До 2006 година, таксономска класификација на род ''Pardofelis'' како монотипни род имаше широко признавање. Брајан и Џонсон (2007) врз основа на ДНК тестови вклучени во родот ''Pardofelis'' три видови - мермерестата мачка, ''Pardofelis marmorata''; азиската златна мачка, ''Pardofelis temminckii'', беj мачка, ''Pardofelis badia''. Заеднички предок на три видови од овој род живеел пред 5,41 милиони години, заеднички предок на беj мачка и азиската златна мачка живеел околу пред 4 милиони години, долго време пред островот Борнео, каде што живее беј мачка беше целосно изолиран. Ова таксономска рекласификација беше усвоени од страна на група експерти од мачки IUCN.
Википедија на азербејџански јазик

Азербејџанската Википедија е издание на Википедија на азербејџански јазик, дел од фондацијата Викимедија. Ова издание има над 33.000 регистрирани корисници и над 119.443 статии заклучно со 6 јуни 2017 година, додека до 2015 година имало 128 избрани статии.
1 Историја
* март 2004 — прва статија;
* 29 јули 2011 - 75.000 статии;
* 29 октомври 2015 - 100.000 статии;
Стојан Георгиев (Стење)

Стојан Георгиев — македонски револуционер, учесник во македонското револуционерно движење и деец на Внатрешната македонска револуционерна организација.
1 Животопис
Роден е во преспанското село Стење. Влегува во ВМРО. Станува помошник на Илија Дигалов и заедно со него и Алија Ибра од Пласница, Кичевско, на крајот на 1919 година заминува за Македонија, обиколувајќи ја Горна Преспа. Во пролетта 1920 година дејствуваат во Кичевско, а во текот на летото - во Охридско. Зимата на 1920-1921 година поминуваат во Албанија, а во пролетта дејствуваат во Преспа. Со своите другари Дигалов ја создава мрежата на Внатрешната македонска револуционерна организација, организира јатаци и ги казнува соработниците со државата.
Во септември 1922 година Илија Дигалов и Стојан Георгиев се предадени од градоначалникот на Глобочени, Мала Преспа и гинат во борба со грчки жандармерија. Според некои информации, во предавството имаат учество и двајца Власи, потоа казнети од ВМРО.
Григор Георгиев

Григор Георгиев, познат како Григор Бучишки, — македонски револуционер, учесник во македонското револуционерно движење и деец на Внатрешната македонска револуционерна организација.
1 Животопис
Роден во пробиштипско то село Бучиште. Влегува во ВМРО. При избувнувањето на Балканската војна во 1912 година е доброволец во Македонско-одринското ополчение и служи четата на Славчо Абазов и при 15 штипска дружина. Во Втората балканска војна е во здружената партизанска чета и е повреден на 5 јуни 1913 година. Носител е на орден ''"За храброст"'' IV степен.
По 1919 година се вклучува во создавањето на ВМРО во Кратовско. Загинува и е убиен од страна на српската жандармерија на 19 април 1923 година заедно со Туше од Бунеш, Саздо Гочев и Пано од Неокази и Лазар Станишков и Николчо Иванов од Нежилово.
2 Наводи
Конституциона зора

Конституциона зора бил весник на Реформската струја од Македонската револуционерна организација.
Започнал да излегува веднаш по Младотурската револуција, на 8 август 1908 година. Излегувал двапати седмично и до 3 јануари 1909 година се појавиле 35 броја. Во договор со Христо Чернопеев, кој го издавал весникот „Единство”, по формирањето на Народната федеративна партија, двата весника се споиле во весник под името „Народна волја”.
Музеј Лесја Украинка (Киев)

Музејот посветен на Лесја Украинка (украински: ''Музей Лесі Українки'') се наоѓа по должината на улицата Саксаганска бр. 97, во престолнината на Украина, Киев.
Музејот бил отворен во 1962 година и се состои од десетина соби каде живееле неколку украински писатели во различни времиња, од 1890 до 1910 година. Музејот содржи материјали за животот и работата на познатата украинска писателка Лесја Украинка, како и нејзини предмети, првите нејзини изданија и слично.
Чамалалски јазик

Чамалалскиот е кавкаски јазик од подгрупата на андски јазици од групата на североисточни кавкаски јазици. Јазикот се зборува во Дагестан во Русија од околу 5,000 Чамалалци. Јазикот е статвен од три главни дијалекти: гадирски, гакварски и гигатлски дијалект.
1 Наводи
2 Поврзано
* Кавкаски јазици
* Североисточни кавкаски јазици
Ботлишки јазик

Ботлишкиот е кавкаски јазик од подгрупата на андски јазици од групата на североисточни кавкаски јазици. Јазикот се зборува од Ботлиците во југозападен Дагестан, поточно во селата Буихе и Ашино. Според истражувањата на Корјаков од 2006 година, јазикот го зборуваат околу 5.500 жители.
1 Наводи
2 Поврзано
* Кавкаски јазици
* Североисточни кавкаски јазици
Општински музеј на духовните богатства на Украина

Општинскиот музеј на духовните богатства на Украина (украински: ''Міський музей «Духовні скарби України»'') е музеј кој се наоѓа во Киев, Украина.
Музејот бил основан од страна на Игор Понамарчук и истиот се состои од околу 300 икони кои датираат од крајот на 15 век до почетокот на XX век, кои поголемиот број од нив се дело на народниот уметник Примаченко. Во втората сала се изложени дела и скулптури од современи мајстори.
Колекцијата од икони вклучува стотина иконографски теми од кои најзастапени се претставата на Богородица, Исус Христос и Јован Крстител.
Рециклаторски музеј (Киев)

Рециклаторскиот музеј (украински: ''Музей вторсировини'') е музеј кој се наоѓа во Киев, Украина. Музејот се наоѓа во просториите на компанијата за обработка на рециклирачки материјали „Київміськвторресурси“. Самата компанија врши собирање, преработка и рециклирање на хартија, пластика, текстил, гума и стакло, старо железо и обоени метали.
Овој музеј е еден од најинтересните во градот поради својата единственост и честопати се нарекува ''Музеј на бескорисни работи''.
Музејот бил формиран во 1943 година на денот на основањето на фабриката. Во следните години музејот започнал постепено да се развива, бидејќи на многумина не им било јасно што всушност претставува оваа депонија. Со децении, луѓето ги продавале своите непотребни работи, кои денеска имаат непроценлива вредност. Така, некогашните непотребни предмети од домаќинствата денеска музејот ги има претворено во музејски експонати.
Едни од најинтересните места во музејот се статуите на најсилниот човек во светот, Иван Подубни како и оние на Ленин, потоа фризерскиот салон.
Посетата на музејот е бесплатна.
Ванко Ганчев

Ванко Ганчев, познат како ''Аспарух'', — македонски револуционер, учесник во македонското револуционерно движење и деец на Внатрешната македонска револуционерна организација.
1 Животопис
Ганчев е роден во Севастопол, тогаш во Руската Империја, во семејство на бесарабски Бугари. Во 1917 година завршува средно училиште во Ногајск и почнува да студита при Политехничкиот институт во Петроград, но не завршува поради избувнувањето на болшевичката револуција и подоцнежната граѓанска војна. Учествува во војната како кавалерист во Црвената армија и се бори со силте на Нестор Махно. На крајот на 1919 година емигрира во Бугарија, за да продолжи своето образование. Работи како учител во Лом и Бела Слатина, а од септември 1920 - во прогимназијата во Петрич. Таму директорот е Атанас Маџаров, пунктовен началник на ВМРО во Петрич кој го привлекува кон револуционерната организација.
Во 1922 година Ганчев, го добил прекарот Аспарух, влегува во серската чета на Михаил Скендеров, а подоцна станува секретар во четата на Иван Келпеков, која дејствува во Драмско. Во Драмско четата води неколку борби со грчки војници, најголемиот судир бил во селото Трлис во мај 1923 година. На крајот на истата година Ганчев е префрлен во четата на Алеко Василев и учествува во одбивање на српските вооружените групи кој имале задача да ликвидираат дејци на ВМРО во Пиринска Македонија.
На 12 мај 1925 година Аспарух Ганчев е назначен за полномошник на ЦК за Неврокопска околија и е избран за претседател на Неврокопскиот околиски револуционерен комитет. Следната година бил назначен за Кавалски околиски војвода. Ганчев создал бази околу Неврокопско - Девин, Доспат, Батак и Велинград. На Осмиот конгрес на ВМРО во април 1932 година Ганчев е прогласен за Солунски окружен војвода.
По 19 - то мајскиот државен удар во 1934 година Ганчев е интерниран во внатрешноста на Бугарија. Во текот на Втората светска војна Ганчев се населува во Сер, а во 1942 година го посетува Иван Михајлов во Загреб.
По 9 - то септемврискиот државен удар во 1944 година Ганчев се населува во Русе, каде се занимава со земјоделство. Од септември 1947 година е наставник по руски и математика во гимназијата во Две Могили, Русенско, а од 1948 е учител во Исперих. Во 1950 година е уапсен од страна на комунистичките власти и на политички процес е осуден на смрт и погубен во 1954 година . Ванчо Михајлов за него напишал:
:''На патот за Банско се сприjaтелиvме со Ганчева, ми остана во меморијата, дека тој може во иднина да се смета како една од најдобрите сили во нашите редови, особено за организирање на борбени групи и за водењето во борбите...''
2 Наводи
Багвалалски јазик

Багвалалскиот јазик, или познат како багвалилски јазик, е кавкаски јазик од подгрупата на аварско-андски јазици од групата на североисточни кавкаски јазици. Јазикот се зборува во југозападен Дагестан по текот на реката Анди-Коису во близина на границата со Грузија. Јазикот е сроден со тиндиски јазик. Според истражувањето на Корјаков во 2006 година, јазикот го зборувале околу 6.5000 жители.
Багвалалскиот јазик е усмен јазик, не се користи како пишан. Како пишани јазици се користат рускиот или аварскиот јазик, а багвалалскиот се користи во домот.
1 Поврзано
* Кавкаски јазици
* Североисточни кавкаски јазици
Босависки јазици

Босависките јазици (''Bosavi'') е семејство на трансновогвинејски јазици според класификацијата на јазичарот Малком Рос.
Во оваа група на блискосродни јазици спаѓаат: Ајмеле (Кваре), Калули, Беами, Дибијасо (Бајнапи), Едоло, Касуа, Онобасулу, Сонија.
Неодамна кон групата е придодаден и речиси изумрениот јазик Турума, иако неговиот лексикон е посличен на некласифицираниот јазик Досо.
1 Наводи
*
2010-ти

2010-тите („две илјади и десеттите“) — десетлетие кое започна на 1 јануари 2010 и заврши на 31 декември 2019 г. Ова беше второто десетлетие на XXI век и III милениум.
1 Настани
* ...
2 Личности
* ...
3 Откритија
* ...
Хидропарк (Киев)

Хидропаркот (украински: ''Гідропарк'') е воден парк кој се наоѓа во Киев, Украина, на реката Днепар.
Самиот парк е изграден како забавен комплекс и забавата главно се одржува на плажите и во самата вода каде често се одржуваат водни атракции. Комплексот вклучува детска плажа, плажа за инвалиди, нудистичка плажа, терени за одбојка, тенис итн. Капацитетот на плажите е до 75,000 посетители, а во текот на сезоната бројот на посетители доаѓа до 250 милиони луѓе. Водниот парк е поврзан со Венецијански мост на левиот брег од Днепар и со Русановскиот мост од десниот брег.
Во негова близина се наоѓа Минијатурниот парк
Среднодолногермански јазик

Среднодолногермански јазик (герм. ''Mittelniederdeutsche Sprache'', изворно: ''Niederdeutsch'') — јазик кој потекнувал од старосаксонскиот (т.е. стародолногерманскиот) и е предок на современиот долногермански јазик. Имал голема важност како службен јазик (лингва франка) на големиот стопански сојуз наречен „Ханза“. Се говорел од околу 1100 до 1600 г.
1 Сродни јазици
Соседни јазици на среднодолногерманскиот во дијалектен континуум на западногерманските јазици биле среднохоланскиот на запад и средногорногерманскиот на југ, кој потоа бил заменет со нововековниот горногермански.
Овој јазик е извор на голем број на заемки во нордиските јазици, што се должи на близките трговски врски помеѓу народите во Ханзата. Како таков, се смета за најголем извор на заемки во континенталните скандинавски јазици и естонскиот јазик.
2 Историја
Среднодолногерманскиот претставувал лингва франка на Ханзата, и се говорел во сите краишта околу Северното и Балтичкото Море. Извор на јазикот било наречјето во градот Либек. Со тек на време правописот почнал да се стандардизира, но јазикот ne доживеал кодификација.
Важноста на јазикот и неговото влијание се забележува и денес по многуте заемки навлезени во скандинавските, балтофинските и балтичките јазици, како и во стандардниот германски и англискиот јазик.
Во доцното средновековие среднодолногерманскиот го изгубил својот престиж за сметка на нововековниот горногермански. Ова елитно наречје најпрвин се јавило во писменото општење и книжевноста, а потоа и во самиот говор на високите класи. Причините за оваа промена е опаѓањето на моќта и влијанието на Ханзата, проследено од политичката несамостојност на северна Германија и културната предоминантност на средна и јужна Германија со доаѓањето на протестантската реформација и Лутеровата Библија.
3 Книжевност
* преводи на Библијата
* „Саксонско огледало“ (''Sachsenspiegel'') - законик
4 Поврзано
* Долногермански јазик
Киевски минијатурен парк

Киевскиот минијатурен парк се наоѓа во престолнината на Украина, Киев, во Хидропарк.
Овој мини-парк бил отворен на 23 јуни 2006 година, и има површина од 1 хектар. Во овој парк се наоѓаат 48 модели на модерни и значајни градби од градот Киев, во размер 1:33.
Едни од најпознатите мини-градби се Плоштадот на независноста, Аеродромот Бориспил, црквата Света Софија и црквата Свети Андреја.
Владимирски парк

Владимирскиот парк (украински: ''Володимирська гірка'') е еден од парковите во престолнината на Украина, Киев.
Паркот има површина од 10,6 хектари и се наоѓа на Михаилскиот рид. Во негова близина се наоѓа катедралата Свети Михаил.
Местото каде денеска се наоѓа паркот започнал да се гради во 1830-тите, за да во 1853 година биде изграден споменик посветен на Владимир Велики. Од тој период местото започнало да се нарекува како Владимирски парк.
Музеј на народната архитектура (Киев)

Музејот на народната архитектура на Украина или Пироговскиот музеј (украински: ''Музей народної архітектури та побуту України'') е музеј кој се наоѓа во Киев, Украина.
Музејот уште се нарекува и музеј на природата, архитектурата и пејзажот, како и комплекс на сите историски и етнографски региони на Украина.
Музејот бил основан на 6 февруари 1969 година и денеска има површина на музејот е 133,5 хектари. Основањето претходела на преземаната иницијатива за основање на еден таков вид на музеј уште од 14 август 1965 година во еден дневен весник.
Денеска, музејот содржи над 70,000 предмети на народна архитектура, работи од народната уметност и алатки, кои биле донесени од сите делови на земјата. Целата територија на музејот е поделена на неколку сектори, и секој еден од нив ја претставува народната архитектура и култура на одреден реон од Украина.
Самиот музеј содржи огромна колекција од облека, мебел, дрво и керамика, народни музички инструменти, како и локална администрација, стари дрвени селски цркви. Вработените во музејот, односно водичите исто така се облечени во стара народна облека.
1 Галерија
en:Pyrohiv#Museum
Градски парк (Киев)

Градскиот парк (украински: ''Міський парк'') е еден од парковите во престолнината на Украина, Киев.
Поранешни имиња на паркот се: ''Царски парк'' во времето на Руската Империја и ''Првомајски парк'' во времето на Советскиот Сојуз. Денешното име, паркот го добило по добивањето на независност на Украина.
Паркот бил основан во 1743 година од страна на архитектот Бартоломео Растрели, врз основа на планот односно на местото на градината која датирала од времето на Петар Велики. Во 1763 година биле засадени неколку видови на овошје, кои биле ставени во стаклената градина. Во оваа област денеска се наоѓа стадионот на ФК Динамо Киев, Лобановски.
Самиот парк географски се наоѓа помеѓу Мариинскиот и Крештатискиот парк. Вкупната површина на паркот изнесува 11,7 хектари.
Американска академија на уметностите и науките

Американска академија на уметностите и науките (|American Academy of Arts and Sciences) — независен истражувачки центар кој врши повеќедисциплински изучувања на сложени и престојни проблеми од разни области. Членовите на академијата се предводници во академските дисциплини, уметностите, деловното работење и јавниот сектор.
1 Историја
Академијата е основана во 1780 во Бостон за време на Американската револуција. Нејзини основачи се општествениците Џејмс Боудин, Џон Адамс и Џон Хенкок. Според повелбата, академијата има за цел да „''[ги] негува сите уметности и науки кои би го унапредиле интересот, честа, достоинството и среќата на еден слободен, независен и доблестен народ''“. Во основањето учествувал и правникот Роберт Трит Пејн и начелници на 58 месни заедници. Меѓу првите членови на академијата се вбројуваат разни истакнати дејци како Бенџамин Френклин, Џорџ Вашингтон, Томас Џеферсон и Александар Хамилтон.
2 Дејност
Денес академијата е сместена во Кембриџ, Масачусетс. Во состав на нејзината дејност, академијата приредува конференции, организира истражувачки проекти и го објавува тримесечникот ''Dædalus'' („Дедал“). Има околу 4.000 академици и 600 странски почесни членови. Околу 200 члена се добитници на Нобеловата награда.
3 Поврзано
* Рамфордова награда
Џонатан Волтерс

Џонатан Волтерс (англиски: ''Jonathan Walters''; роден на 20 септември 1983, во Моретон) — поранешен ирски фудбалер, роден во Англија, кој играл на позицијата напаѓач.
1 Кариера
Волтерс ја започнал својата кариера во Блекбурн Роверс, но таму никогаш не добил шанса да се докаже. Затоа поголемиот дел од својата кариера го поминал во помали клубови од подолните англиските дивизии. Во 2007 потпишал за Ипсвич каде одиграл три одлични сезони. Тие добри партии му носат можност во летото 2010 да потпише со Премиер лигашот, Стоук Сити за сума од £2.75 милиони. Своето деби за својот нов клуб го имал на 21 август против Тотенхем, а својот прв гол за ''грнчарите'' во лигата го постигнал против Блекбурн Роверс во победата на неговиот тим со 1-0. Во сезоната 2011-2012 тој за првпат играл во натпревар од Европските клупски турнири на 28 јули против Хајдук од Сплит каде токму тој го постигнал единствениот гол за победа на Стоук со 1-0. Во август 2011 Волтерс го продолжи својот договор со тимот за уште 12 месеци. Волтерс зема учество во 31 натпревар во првиот дел од сезоната и постигнал седум погодоци.
2 Титули
2.1 Хал Сити
*Лига Еден - вицешампион : 2004-2005
2.2 Стоук Сити
*ФА Куп - вицешампион : 2010-2011
Елјеро Елија

Елјеро Елиа (холандски: ''Eljero Elia'') — холандски фудбалер, кој игра на позицијата крило за Истанбул Башакшехир и за холандската репрезентација.
1 Клупска кариера
1.1 Почетоци
Елија својата кариера ја започнал во тимот на Адо Ден Хаг за кого одиграл 3 сезони како сениор.Своето деби го имал 2004 кога имал само 17 години.Во 2007 со доаѓањето на новиот тренер Лекс Шоенмакер почнуваат конфликти меѓу тренерот и Елиа и тоа е главната причина поради која тој решава да го напушти клубот и да му се приклучи на Твенте.
1.2 Твенте
Во моментот кога тој потпишал за Твенте за него бил заинтересиран и Холандскиот гигант Ајакс.Во периодот додека тој играше за Твенте се претвори во еден од најдобрите играчи во лигата. Во 2009 година бил избран за талент на годината во Холандскиот фудбал.
1.3 Хамбургер
На 5 јули 2009 Елија потпишал за Хамбургер за 8.9 милиони евра. На 9 август 2009 дебитирал за својот нов тим во 70-тата минута влегувајќи како замена за Пиотр Троховски. Тој одиграл добра прва сезона во Бундеслигата постигнувајќи 5 гола на 24 меча. Тоа му дало шанса да се најде во тимот на својата земја за Мундијалот 2010-тата. Но по многу полошата втора сезона во Хамбургер тој решил да замине од Германија.
1.4 Јувентус
На 31 август 2011 Елија потпиша за Јувентус за сума од 9 милиони евра. Своето деби за Јувентус го направи на гостувањето кај ФК Катанија, кога го започнал натпреватот како стартер. Но, уште на полувремето незадоволен од неговата игра тренерот на Јувентус, Антонио Конте го замени Елија со Симоне Пепе. Натпреварот заврши 1:1. Елија имаше една од најлошите сезони во својата кариера појавувајќи се во игра само 4 пати без постигнат гол. Но, сепак на крајот од сезоната Јувентус станува шампион на Италија, и Елија се закитува со своето прво ''Скудето'' во кариерата и прва титула државен првак на некоја земја (каде што настапувал), што ги става во втор план неговите лоши перформанси.
2 Репрезентативна кариера
Своето деби за холандската репрезентација Елија го направил во подготовките за Светското првенство 2010 во Јужна Африка.
3 Титули
3.0.1 Јувентус
* Серија А (1) : 2011-2012
Prionailurus

''Pardofelis'' е род од семејството ''Felidae''. Родот се состои од четири мали мачки кои се наоѓаат само во Југоисточна Азија.
1 Таксономија
Род Prionailurus
* вид ''Prionailurus bengalensis'' (Kerr, 1792)
**''Prionailurus bengalensis bengalensis'' (Kerr, 1792)
**''Prionailurus bengalensis alleni'' (Sody, 1949)
**''Prionailurus bengalensis borneoensis'' (Brongersma, 1936)
**''Prionailurus bengalensis chinensis'' (Gray, 1837)
**''Prionailurus bengalensis euptilurus'' (Elliot, 1871)
**''Prionailurus bengalensis heaneyi'' (Groves, 1997)
**''Prionailurus bengalensis horsfieldii'' (Gray, 1842)
**''Prionailurus bengalensis javanensis'' (Desmarest, 1816)
**''Prionailurus bengalensis rabori'' (Groves, 1997)
**''Prionailurus bengalensis sumatranus'' (Horsfield, 1821)
**''Prionailurus bengalensis trevelyani'' (Pocock, 1939)
**''Prionailurus bengalensis iriomotensis'' или ''Prionailurus iriomotensis'' (Imaizumi, 1967)
* вид ''Prionailurus planiceps'' (Vigors & Horsfield, 1827)
* вид ''Prionailurus rubiginosus'' (I. Geoffroy Saint-Hilaire, 1831)
**''Prionailurus rubiginosus rubiginosus'' (I. Geoffroy Saint-Hilaire, 1831)
**''Prionailurus rubiginosus phillipsi'' (Pocock, 1939)
* вид ''Prionailurus viverrinus'' (Bennett, 1833)
2 Галерија
Рамадан Назифи

Рамадан Назифи (1 март 1962, Радуша — Скопје, 3 септември 2022 ) — македонски дипломат.
Основно училиште завршил во родното село, додека средно во гимназијата „Зеф Луш Марку“ во Скопје. Дипломирал, Француски Јазик на универзитетот св. Кирил и Методиј во Скопје.
Познат како еден од првите и најискусните дипломати од албанска припадност во Македонија, во 1995 година започнал да работи во Македонската Амбасада во Бон до 1999 г.
Од 2004-2008 работил како министер советник во амбасадата во Берлин.
Амбасадор на Република Македонија во Швајцарија од 2009-2013.
Од 2013 г. е директор на директоратот на Европска Унија во Министерството за Надворешни Работи на Република Македонија
2018 именуван за Амбасадор во Република Германија.
Парк Максим Рилски (Киев)

Паркот Максим Рилски (украински: ''Голосіївський парк імені Максима Рильського'') е еден од парковите кој се наоѓа во престолнината на Украина, Киев.
Паркот е посветен на Максим Рилски, украински поет. Паркот бил основан во 1957 година како дел од Холосивската шума. Од 1960 година, паркот е прогласен за место од национално значење од страна на Советот на министри на СССР.
Паркот има површина од 149 хектари.
Апуримак (регион)

Апуримак (''Apurímac'') е регион во Перу. Регионот се граничи со Куско на исток, со Ајакучо на запад и со Арекипа и Ајакучо на југ. Името на регионот е од кечуанско потекло и значи „каде боговите зборуваат“. Името се однесува на планините во регионот, кои пак симболизирале богови од религијата на Инките.
1 Административна поделба
Регионот е поделен на седум покраини, кои се поделени на 80 окрузи. Во прилог следуваат покраините со главните градови:
* Абанкај (Абанкај)
* Андауајлас (Андауајлас)
* Антабамба (Антабамба)
* Ајмараес (Чалуанка)
* Чинчерос (Чинчерос)
* Котабамбас (Тамбобамба)
* Грау (Чукибамбилја)
2 Познати личности
Значајни личности од регионот се:
*Хуан Еспиноза Медрано, писател и свештеник.
*Хосе Марија Аргедас, поет, писател и антрополог.
3 Поврзано
* Административна поделба на Перу
* Перу
Кралска музичка академија (Шведска)

Кралската музичка академија (швед. ''Kungliga Musikaliska Akademien'') во Стокхолм е една од кралските академии во Шведска. Основана во 1771 од страна на кралот кралот Густав III. Ова е независна организација, која има за цел да ја развива музиката на уметнички, научени, образовен и културен план.
Порано академијата била сместена во домот Кирстејнска.
1 Поврзано
*Кралска музичка школа (Стокхолм)
*Кралска опера (Шведска)
Кралска академија на книжевноста, историјата и старините (Шведска)

Кралска академија на книжевноста, историјата и старините (швед. ''Kungliga Vitterhets Historie och Antikvitets Akademien'', ''KVHAA'') или едноставно наречена Кралска академија на книжевноста (''Kungliga Vitterhetsakademien'') е кралска академија во Шведска посветена на хуманитарните науки. Меѓу многуте изданија на академијата се вбројува и списанието ''Fornvännen'' посветено на археологијата и историјата на уметноста (почнувајќи од 1906).
1 Историја
Академијата е основана во 1753 од кралицата Луиза Улрика, мајка на кралот Густав III со намена да биде посветена на книжевноста. Со основањето на Шведската академија (1786), академијата ја проширува дејноста и го менува името, задржувајќи се на запазување и заштита на историски богатства и старинатско наследство. This included a close cooperation with the Државниот одбор за старини (т.е. културно наследство) чиј директор воедно бил и секретар на академијата.
Мокегва (регион)

Мокегва (''Moquegua'') — регион во Перу. Регионот се наоѓа во јужниот дел од земјата, има излез на море и пристап до планинските предели на државата. Името на регионот е од кечуанско потекло и значи „мирно место“. Главен град на регионот е градот Мокегва.
1 Административна поделба
Регионот е поделен на три покраини и 20 окрузи. Покраините и главните градови се:
* Генерал Санчес Серо (Омате)
* Ило (Ило)
* Марискал Нието (Мокегва)
2 Поврзано
* Административна поделба на Перу
* Перу
Џејмс Хачинсон Стерлинг

Џејмс Хачинсон Стерлинг (англ. ''James Hutchison Stirling'', 22 јануари 1820&ndash;19 март 1909), филозоф од Глазгов. Дипломирал медицина во Единбург и работел на професијата сè до смртта на неговиот татко во 1851. Потоа ѝ се посветил на филозофијата.
Неговото дело „Тајната на Хегел“ (''The Secret of Hegel'', 1865) го поттикнало изучувањето на Хегеловата филозофија во Британија и САД. Делото е прифатено како важно и во Германија и Италија.
Во „Историја на филозофијата“, исусовскиот историчар на филозофијата Фредерик Коплстон се изразува позитивно за Стерлинговата претстава за Хегел како голем застапник на христијанството.
1 Дела
;Философски дела
*''Sir William Hamilton'' („Сер Вилијам Хамилтон“, 1865)
*''The Secret of Hegel'' („Тајната на Хегел“, 1865)
*''Text-book to Kant'' („Учебник за Кант“, 1881)
*''Philosophy and Theology'' („Филозофијата и теологијата“, )
*''Darwinianism: workmen and work'' (Дарвинијанството: работници и дела, 1894)
*''What is Thought? or the Problem of Philosophy'' („Што е тоа мисла?, подн. Проблемот на филозофијата“, 1900)
*''The Categories'' („Категориите“, 1903).
;Дела за книжевноста
*''Jerrold, Tennyson, and Macaulay'' („Џеролд, Тенисон и Меколи“, 1868)
*''Burns in Drama'' („Бернс во драмската уметност“, 1878)
*''Philosophy in the Poets'' („Филозофијата кај поетите“, 1885).
Критско Море

Критско Море (грч. Κρητικό Πέλαγος) е море на југот на Егејот, северно од островот Крит и јужно од Кикладите. Морето се протега од Китера на исток од додеканеските острови во Карпатос и Касос. На запад се граничи со Јонското Море и остатокот од Средоземното Море. Низ морето одат траекти од Пиреј, јужните егејски острови и Додеканез.
1 Пристанишни места и градови
*Кастели-Кисамос (југозапад)
*Ханија (југозапад)
*Суда (југ-југозапад)
*Ретимно (југ)
*Хераклио (југ)
*Агиос Николаос (југоисток)
*Ситија (југоисток)
*Касос (југоисток)
*Анафи (североисток)
*Тира (север)
2 Заливи
*Ханиски Залив (југ)
*Судски Залив (југоисток)
*Алмирос (југ)
*Мирабело (југоисток)
3 Наводи
* Peter Saundry, C.Michael Hogan & Steve Baum. 2011.
Лима (регион)

Лима (''Lima'') е регион во Перу. Регионот се наоѓа во централниот дел на крајбрежјето на државата и главен град на регионот е градот Уачо. Западно од регионот се наоѓа покраината Лима која го опфаќа градот Лима и истата не е дел од регионот.
1 Административна поделба
Регионот е поделен на девет покраини и 128 окрузи. Покраините се:
*Баранка (Баранка)
*Кахатамбо (Кахатамбо)
*Кањете (Сан Висенте де Кањете)
*Канта (Канта)
*Уарал (Уарал)
*Уарочири (Матукана)
*Уаура (Уачо)
*Ојон (Ојон)
*Јаујос (Јаујос)
2 Поврзано
* Административна поделба на Перу
* Перу
* Лима
Кралска академија на инженерските науки (Шведска)

Кралска академија на инженерските науки (швед. ''Kungliga Ingenjörsvetenskapsakademien'', ''IVA'') е една од кралските академии во Шведска. Основана е во 1919 од страна на кралот Густаф V. Академијата е независна организација која има за цел да го унапредува контактот и размената помеѓу деловниот сектор, научните истражувачи и владата во рамките на Шведска и ширум светот.
Моментален претседател на академијата е Бјорн О. Нилсон (од 2008).
Печерски парк (Киев)

Печерскиот парк (украински: ''Печерський парк''), или во превод на македонски, пештерски парк, се наоѓа во Киев, Украина.
Паркот бил создаден во 1981 година како продолжување на неколкуте урбани паркови по падините на реката Днепар, односно во времето на изградбата на Националниот музеј на историјата на Украина во Втората светска војна.
Вкупната површина на паркот е 43,7 хектари. Се наоѓа на падините на Киевско-печерската лавра.
Спомен-дом „Блаже Конески“

Спомен-домот на Блаже Конески - објект т.е. спомен-дом кој се наоѓа во прилепското село Небрегово во Општина Долнени. Овој објект како значаен споменик на културата, припаѓа на руралната архитектура. Оваа куќа е родниот дом на великанот на македонската книжевност, академик Блаже Конески.
1 Градбен стил на куќата
1.1 Опис
Неговата концепција е одраз на времето, просторот и поднебјето во кој е создаден и по сите проценки е изграден кон крајот на XIX век или на почетокот на XX век. Тоа е куќа на кат, објект од т.н. затворен тип, без посебно издвоен отворен дел од чардак. Помошните објекти кои го заокружуваат економскиот живот на домаќините се сместени периферно на парцелата.
1.2 Реставрација
Во 2006 година, бил изработен и реализиран проектот за реставрација, конзервација и ревитализација на објектот. Според проектот, куќата на поетот била уредена во духот на архитектонскиот стил од крајот на 19 век, кога и била изградена. Оградата и објектите во дворот биле обновени и го задржале својот автентичен изглед, а дел од собите биле претворени во музејски простории и места за културни средби. Обновата на куќата чинела околу 140.000 евра.
Фил Џонс

Филип Ентони Фил Џонс (англиски: ''Phil Jones'') — англиски фудбалер, играч од одбраната на Манчестер Јунајтед и на англиската репрезентација.
1 Кариера
Пред почетокот на својата кариера Џонс играл и за своето средно училиште.
1.1 Блекбурн Роверс
Џонс пристигнал во Академијата на Блекбурн во 2002 година. Тој бил префрлен во првиот тим на Роверс пред почетокот на сезоната 2009-2010 во Премиер лигата,откако потпишал двегодишен професионален договор и го зел дресот со број 28. Тој дебитирал за Блекбурн Роверс во официјален натпревар на 22 септември 2009 против Нотингем Форест во Лига Купот. Во февруари 2010 тој потпишал нов договор,сега на пет години со излезна клаузула од 16 милиони фунти.Џонс својот прв старт во Премиер лигата го имал на 21 март 2010 во ремито на Блекбурн против Челзи на Ивуд Парк. Сезоната 2009-2010 тој ја завршил со 9 настапи во лигата.Наредната сезона почнала доста амбициозно за Фил откако тој се најде во почетниот состав на Роверси на отворањето на сезоната против Евертон.Тој играше и во катастрофата на неговиот тим на Олд Трафорд каде Манчестер Јунајтед го победи Блекбурн со 7:1. Џонс и при тој резултат се однесувал многу пристојно и се борел докрај за секоја топка спречувајќи ги напаѓачите на Манчестер Јунајтед да постигнат уште голови. Со таа своја борбеност тој го имресионирал менаџерот на Јунајтед Сер Алекс Фергусон кој сакал да го доведе во јануари, но трансферот не успеал. Сепак во продолжението од сезоната Џонс неуспеал во целост да ги покаже својте квалитети бидејќи се соочил со тешка повреда. Тој ги скинал лигаментите на коленото во декември во натпреварот против Вест Хем Јунајтед поради што го морал да пропушти поголемиот дел од сезоната, а по некој првични проценки се сметало дека сезоната за него ќе биде завршена. Сепак, тој се вратил во тимот кон крајот на март во ремито 2-2 против Блекпул. Со својата одлична игра во одбрана тој му помагнал на својот тим да опстане во лигата во сезоната 2010-2011.
1.2 Манчестер Јунајтед
Тоа што не му успеало на Сер Алекс Фергусон во јануари му успеало во јуни кога Џонс сепак станал фудбалер на Манчестер Јунајтед. На 13 јуни Џонс потпишал петгодишен договор со клубот во трансфер вреден 16,5 милиони фунти. Тој исто така отпатувал со тимот и на потготовките во САД. Своето деби во официјален натпревар за Јунајтед го имал во ФА Комјунити Шилд натпреварот против градскиот соперник Манчестер Сити кога влегол како замена на полувремето на местото на Рио Фердинанд. Своето деби во Премиер лигата во дресот на Јунајтед го имал една недела подоцна против Вест Бромвич Албион.
2 Титули
2.0.1 Манчестер Јунајтед
* Премиер лига (1) : 2012-2013.
* Комјунити Шилд (2) : 2011, 2013.
* ФА Куп (1) : 2015-2016
* УЕФА Лига Европа (1) : 2016-2017
Парк на победата (Киев)

Паркот на победата (украински: ''Парк «Перемога»'') е парк кој се наоѓа во Днепарскиот реон на Киев, Украина. Паркот е посветен на победата на Советскиот Сојуз во текот на Втората светска војна.
Паркот бил отворен во 1965 година и реновиран во 2008 година. Се состои од 82,61 хектари борова шума со пешачки патеки, мало езеро со мост и острови, спортски зданија, затворено лизгалиште.
Главно мсто во паркот е ''Могилата на бесмртноста'', во чест на хероите кои ги дале своите животи во текот на Втората светска војна. Самиот објект бил отворен на 21 јуни 1967 година. Објектот има форма на петокрака.
1 Галерија
Анжу

Анжу е поранешна земја (c. 880), грофовија (1360) и провинција кај градот Анже во долниот дел на долината на Лоара во западниот дел на Франција. Во голем дел одговара на денешниот ''департман'' Мен и Лоара. Неговото старо латинско име е ''Андегавија''.
Анжу како грофовство во историјата се појавува во 10 век, како последица на дислокација на каролиншкото кралство. За време на Каролинзите било под управа на гроф кој го застапувал францускиот крал. Ова грофовство било едно од најзначајните француски центри на моќ во текот на 11 и 12 век.
Областа потпаднала под контрола на англискиот крал Хенри II во 1152 кога тој се оженил со Еленор Аквитанска со што била формирана династијата Плантагенети и Анжујското царство.
Во 1204, кралот на Франција Филип Август го зел под своја власт. Областа стекнала извесна независност за време на владеењето на кралот Свети Луј а потоа официјално се споила со кралството на Франција во 1481. На почетокот на Стогодишната војна, грофовијата Анжу прераснала во војводство.
Иако грофовијата повеќе не постои, терминот « Анжу » сè уште се користи за да се означи Мен и Лоара .
1 Историја
Анжу како територијален ентитет се појавува во античко време со народот Андекави. Нивната територија, центрирана врз градот Анже (тогашен ''Андегавум'') согласно границите делумно одговарала на денешната Мен и Лоара. Заземена од Римјаните, подоцна ќе се најде во центарот на повеќе влијанија и соперништва, особено меѓу Франките и Бретонците.
Како грофовија, ќе стане срцето на Плантагенетската империја, односно «анжујска империја» во 13 век. Ќе прерасне во војводство.
Анжу ќе ја зачува својата независност во однос на кралската моќ сè до 1259, датата на Парискиот договор, кој ќе го врзе за круната на Франција. Дадено во апанажа за смртта на Луј VIII од Франција, Анжу дефинитивно ќе стане дел од кралството на Франција во 1481.
Во тек на создавањето на департманите во 1790 за време на Француската револуција, старата провинција на Анжу ќе биде поделена меѓу повеќе департмани.
2 Поврзано
* Монсоро
Кралска академија на воените науки (Шведска)

Кралската академија на воените науки (швед. ''Kungliga Krigsvetenskapsakademien'') е една од кралските академии во Шведска. Основана во 1739 од кралот Фредрик I. Академијата е независна организација и форум за воени (војска и воздухопловство) и одбранбени проблематики. Членството е ограничено на 160 академици, и тоа помлади од 62 години.
1 Поврзано
*Војска на Шведска
*Воено воздухопловство на Шведска
Кралско друштво за поморски науки (Шведска)

Кралското друштво за поморски науки (швед. ''Kungliga Örlogsmannasällskapet'') е една од кралските академии во Шведска. Основано е во 1771 од кралот Густав III. Друштвото е независна организација и форум за поморски и одбранбени проблематики.
Членството е ограничено на 120 академици, сите помлади од 60 години.
1 Поврзано
*Воена морнарица на Шведска
Кралска академија на земјоделството и шумарството (Шведска)

Кралска академија на земјоделството и шумарството (швед. ''Kungliga Skogs- och Lantbruksakademien''), порано Кралска земјоделска академија (''Kungliga Lantbruksakademien'') е една од кралските академии во Шведска. Основана е во 1813 по иницијатива на принцот-престолонаследник Карл. Првично била осмислена како помошна установа на централната администрација. Денес академијата е самостојна организација која има за цел да го унапредува земјоделството, шумарството и сродните полиња со поддршка од науката и практичното искуство, а во интерес на општеството.
Кралско научно-книжевно друштво во Гетеборг

Кралско научно-книжевно друштво во Гетеборг (швед. ''Kungliga Vetenskaps- och Vitterhetssamhället i Göteborg'') е една од кралските академии во Шведска. Основана е во 1760-тите во Гетеборг. Во 1778 добила кралска повелба од кралот Густав III.
Еспинар (покраина)

Еспинар е покраина во Перу во регионот Куско. Главен град на покраината е Еспинар и истата е поделена на осум окрузи.
1 Административна поделба
Покраината е поделена на осум окрузи. Окрузите со главните градови се:
* Алто Пичигва (Акокунка)
* Кондорома (Кондорома)
* Копораке (Копораке)
* Еспинар (Еспинар)
* Окоруро (Окоруро)
* Палпата (Ектор Техада)
* Пичгва (Пичигва)
* Сујкутамбо (Сујкутамбо)
2 Поврзано
* Перу
* Регион Куско
Паукартамбо (покраина)

Паукартамбо е покраина во Перу во регионот Куско. Главен град на Паукартамбо е градот Паукартамбо.
1 Административна поделба
Покраината е поделена на шест окрузи. Окрузите и главните градови се:
* Кајкај (Кајкај)
* Чалабамба (Чалабамба)
* Колкепата (Колкепата)
* Уанкарани (Уанкарани)
* Косњипата (Пилкопата)
* Паукартамбо (Паукартамбо)
2 Поврзано
* Перу
* Регион Куско
Кралско физиографско друштво во Лунд

Кралското физиографско друштво во Лунд (швед. ''Kungliga Fysiografiska Sällskapet i Lund'') е едно од кралските академии во Шведска. Основано е на 2 декември 1772 во градот Лунд, а во 1778 добило кралска повелба од кралот Густав III.
1 Поврзано
* Лундски универзитет
* Физиографија
Анкаш (регион)

Анкаш (''Ancash'') е регион во северно Перу. Регионот се граничи со Ла Либертад на север, со Уануко и Паско на исток, Лима на југ и на запад излегува на Тихиот Океан. Главен град на регионот е Уарас, а најголем град е Чимботе. Името на регионот е од кечуанско потекло и значи „сино“.
1 Административна поделба
Регионот е поделен на 20 покраини и 166 окрузи.
Покраина, Главен град, Окрузи
Аиха, Аиха, 5
Антонио Рајмонди, Ламелин, 6
Асунсион, Чакас, 2
Болоњеси, Чиквијан, 15
Каруаз, Каруаз, 11
Карлос Фицкаралд, Сан Луис, 3
Касма, Касма, 4
Коронго, Коронго, 7
Уарас, Уарас, 12
Уари, Уари, 16
Уармеј, Уармеј, 5
Уајлас, Караз, 10
Марискал Лузуријага, Пискобамба, 8
Окрос, Окрос, 10
Паласка, Кабана, 11
Помабамба, Помабамба, 4
Рекуај, Рекуај, 10
Санта, Чимботе, 9
Сиуас, Сиуас, 10
Јунгај, Јунгај, 8
2 Поврзано
* Административна поделба на Перу
* Перу
Ла Конвенсион (покраина)

Ла Конвенсион (''La Convención'') е покраина во регионот Куско. Таа е најголема покраина во регионот и главен град на покраината е Квилабамба.
1 Административна поделба
Покраината е поделена на десет окрузи. Окрузите и главните градови се:
*Ечарате (Ечарате)
*Уајопата (Ујро)
*Кимбири (Кимбири)
*Маранура (Маранура)
*Окобамба (Окобамба)
*Пичари (Пичари)
*Келоуно (Келоуно)
*Санта Ана (Квилабамба)
*Санта Тереза (Санта Тереза)
*Вилкабамба (Лукма)
2 Поврзано
* Регион Куско
* Перу
Урубамба (покраина)

Урубамба е покраина во Перу во регионот Куско. Главен град на покраината е Урубамба.
1 Административна поделба
Покраината е поделена на седум окрузи. Окрузите и главните градови се:
* Чинчеро (Чинчеро)
* Уајлабамба (Уајлабамба)
* Мачупикчу (Мачупикчу)
* Марас (Марас)
* Олантајтамбо (Олантајтамбо)
* Урубамба (Урубамба)
* Јукај (Јукај)
2 Поврзано
* Перу
* Регион Куско
Киспиканчи (покраина)

Киспиканчи е покраина во Перу во регионот Куско. Главен град на покраината е Уркос.
1 Административна поделба
Покраината е поделеба на дванаесет окрузи. Окрузите и главните градови се:
* Андауајлилас (Андауајлилас)
* Каманти (Кинсе Мил)
* Каруајо (Каруајо)
* Катка (Катка)
* Кусипата (Кусипата)
* Уаро (Уаро)
* Лукре (Лукре)
* Маркапата (Маркапата)
* Оконгате (Оконгате)
* Оропеса (Оропеса)
* Кикихана (Кикихана)
* Уркос (Уркос)
2 Поврзано
* Перу
* Регион Куско
Киевска зоолошка градина

Киевската зоолошка градина (украински: ''Київський Зоопарк'') е една од најголемите зоолошки градини во поранешниот Советски Сојуз и најголемата зоолошката градина во Киев, Украина.
Зоолошката градина се простира на територија од 34 хектари, и има вработено персонал од 378 членови со околу 280.000 посетители годишно.
1 Историја
Зоолошката градина била основана во 1908 година, а изградбата била финансирана од разни донации. Во текот на првите години, зоопаркот поседувал само 17 различни водови на животни. Во тие први години, персоналот на зоолошката се соочил со проблем од студеното време кое го загрозувало здравјето на животните. Така, било договорено во текот на зимата, животните да бидат пренесени во Киевската ботаничка градина.
Во текот на историјата, градината постепено започнала да се проширува, а во исто време се зголемувал и бројот на животните. Во 1913 година, во домовите на животните било инсталирано греење. Во 1914 година и започнувањето на Првата светска војна, зоолошката градина била ставена во мирување, за да по крајот на Руската револуција повторно биде пуштена во употреба. Во времето на Втората светска војна, градот бил окупиран од страна на Нацистичка Германија, а зоопаркот бил искористен од страна на германскиот гарнизон. Животните биле евакуирани од Киев пред војната, а по нејзиниот крај биле повторно вратени.
Во 1970-тите години во зоолошката биле донесени лавови и тигри. Во 1996 година зоолошката била примена во Европската асоцијација на зоолошки градини и аквариуми. Сепак, во 2007 година била исклучена од здружението поради лошите услови и малтретирање на животните.
Во 2008 година, околу 51 животно загинаа во зоолошката градина. Серијата на контроверзни смртни случаи, исто така, продолжила и во 2010 година кога 39-годишниот слон на зоолошката градина починал на 26 април, проследено со една камила на 26 мај и еден бизон на 31 мај. Градската администрација и властите на зоолошката градина обвиниле дека животните биле отруени, додека пак активистите за права на животните обвиниле дека главните причини за нивната смрт било условите за живеење и неквалификуваната администрација.
2 Животни
+Податоци од 31 декември 2009
Група, #Видови, #Број
Птици, 98, 593
Цицачи, 59, 192
Влекачи, 49, 135
Водоземци, 21, 135
Риби, 58, 530
Безрбетници, 54, 362
Вкупно:, 339, 1947
3 Галерија